Maƙera masana'anta ce ko kuma wuri ne da ake keɓancewa don sana'ar sarrafa tama da ƙarafa da zinare da azurfa da sauran su. Sana'ar kira sana'a ce daɗaɗɗiya wadda take da ɗimbin tarihi a ƙasar hausa kuma kusan maƙera sune suke ƙera mafi yawan kayan aikin sana'o'in hannu. Ƙira ta kasu kashi biyu akwai ƙirar fari da kuma ƙirar baƙi. Ga bayanin su ɗaya bayan ɗaya. Ƙirar fari: kirar fari anan ne ake ƙera irin kayan kwalliya/Ado na mata kamar su sarka, dan kunne, kumbo, askar wanzamai da kuma abun hannun mata da dai sauransu . Kirar baki: kirar baki ita kusan kira game gari wadda ta hanyar wannan kirar ne ake kira wasu kayan amfani kamar galma ko kuma garma fatanya ko kuma fartanya takobi manjagara da dai sauransu.